ดับเบิล บิ๊กแมตช์
ต้องถือเป็นปรากฏการณ์ของวงการลูกหนัง เมืองผู้ดี ทีมบอลสิงโตคำรามจูเนียร์คว้าแชมป์โลก ยู-17 มาครอง หลังจากตามหลัง กระทิงน้อย สเปน 0-2 แต่ไล่แซงชนะขาดลอย 5-2 ในนัดชิงชนะเลิศที่กัลกัตตา อินเดีย เมื่อวันเสาร์ ภายใต้การคุมทีมของกุนซือสตีฟ คูเปอร์,อังกฤษสร้างประวัติศาสตร์คว้าแชมป์โลกรุ่นเล็ก 2 รายการติดต่อกัน หลังจากได้แชมป์เวิลด์คัพ ยู-20 ที่เกาหลีใต้ มาก่อนหน้านี้ปี 2017 นับเป็นปีทองของบอลเยาวชนอังกฤษ อย่างแท้จริง เริ่มจากได้รองแชมป์ยู-17 ยุโรป, แชมป์ตูลง ทัวร์นาเมนต์, แชมป์โลกยู-20, เข้ารอบตัดเชือกยู-21 ยุโรป และล่าสุดแชมป์โลกยู-17,อังกฤษรอความสำเร็จในรายการใหญ่มา 51 ปี หลังจากชุดซีเนียร์ได้แชมป์โลกครั้งแรกและครั้งเดียวเมื่อปี 1966 บทจะทำได้ก็มาพร้อมกันในปีเดียว,ชุดยู-17 นอกจากไรอัน บรูว์สเตอร์ เด็กหงส์แดง ที่แนะนำกันไปแล้ว (ได้รางวัลรองเท้าทองคำดาวซัลโว 8 ประตู) ยังมีฟิล โฟเดน มิดฟิลด์ดาวรุ่งวัย 17 จากแมนเชสเตอร์ ซิตี้ คว้ารางวัล โกลเดน บอล นักเตะยอดเยี่ยมประจำทัวร์นาเมนต์อีกด้วย,เป๊ป กวาร์ดิโอลา เห็นแววของโฟเดน พาออก ทัวร์ช่วงพรี ซีซั่นมาแล้ว การันตีว่าไอ้หนูโฟเดน อนาคตไกล จะได้เล่นให้เรือใบสีฟ้าชุดใหญ่อย่างแน่นอน,ส่วนเกมพรีเมียร์ลีกเมื่อวันเสาร์ ทีมใหญ่ลงสนามพร้อมหน้า ปิศาจแดง แมนฯยู แก้ตัวสำเร็จเปิดรังเชือด ไก่เดือยทอง ทอตแนม ฮอตสเปอร์ 1-0 หลังพ่ายพลิกล็อกต่อฮัดเดอร์สฟิลด์มาก่อนหน้านี้,เป็นสัปดาห์ที่ไม่ค่อยดีนักสำหรับสเปอร์ส มิดวีกแพ้เวสต์แฮมคาบ้านตกรอบคาราบาวคัพ นัดนี้ขาดแฮร์รี เคน และมีโอกาสทำประตูจ่อๆ จากเดเล อัลลี แต่ก็พลาดไป,ทีมใหญ่อื่นๆเก็บชัยชนะได้ทุกทีม ตารางพรีเมียร์ลีกจัดแถว บิ๊ก 6 เห็นภาพชัดเจนเป็นครั้งแรก เริ่มจากแมนฯซิตี้, แมนฯยู, สเปอร์ส, เชลซี, อาร์เซนอล และลิเวอร์พูล,กลางสัปดาห์นี้มีคิวแข่งแชมเปียนส์ลีกและยูโรปาลีก ก่อนจะกลับมาเตะพรีเมียร์ลีกในช่วงสุดสัปดาห์หน้า ไฮไลต์อยู่ที่วันอาทิตย์ที่ 5 พ.ย. มีบิ๊กแมตช์ 2 คู่ซ้อน,แมนฯซิตี้เล่นในบ้านเจอกับอาร์เซนอล เวลา 21.15 น. ต่อด้วยเชลซีเปิดรังสแตมฟอร์ด บริดจ์ ดวลกับแมนฯยู เวลา 23.30 น.,การเจอกันเองในโปรแกรมนี้ ใครอยากให้คู่แข่งสะดุดหยุดรอ ก็ต้องพยายามเก็บชัยชนะเพื่อกระชับช่องว่างให้ได้ โดยเฉพาะปืนใหญ่ถ้าไม่ อยากถูกทิ้งห่างเกินไป แต่ก็น่าหวั่นใจแทน เพราะลิเวอร์พูลและเชลซีล้วนเสร็จเรือใบมาแล้ว,แมนฯซิตี้ของเป๊ป กวาร์ดิโอลา ชนะ 8 นัดติดต่อกันในพรีเมียร์ลีก ทำประตูถล่มทลาย แต่เริ่มฝืดให้เห็นบ้างใน 2 นัดหลังสุดที่ต้องดวลจุดโทษกับนอริชในลีกคัพ และวันก่อนบุกไปชนะเวสต์บรอมวิช 3-2,แต่ถึงจะไม่สามารถเก็บ คลีนชีต ได้ แมนฯซิตี้ก็ยังทำสถิติน่าทึ่งในเกมล่าสุดที่ชนะเวสต์บรอมวิช ด้วยการผ่านบอลสำเร็จถึง 844 ครั้ง มากที่สุดในประวัติศาสตร์พรีเมียร์ลีก นับตั้งแต่ ออปตา เก็บสถิติอย่างเป็นทางการตั้งแต่ปี 2003 ทุบสถิติเดิมที่ตัวเองทำไว้ 841 ครั้ง ในการพบกับสโต๊ก เมื่อปี 2011,อลัน เชียเรอร์ อดีตดาวยิงทีมชาติอังกฤษและดาวซัลโวตลอดกาลพรีเมียร์ลีก ถึงกับเอ่ยปาก ชมว่า เรือใบสีฟ้าชุดนี้ยกระดับไปอีกขั้นหนึ่งแล้ว ในการเล่นบอลคอนโทรล ในลีกที่ขึ้นชื่อเรื่องเกมปะทะหนักหน่วงอย่างพรีเมียร์ลีก.,โต้ บ้านแหลม
ส่วนเกมพรีเมียร์ลีกเมื่อวันเสาร์ ทีมใหญ่ลงสนามพร้อมหน้า ปิศาจแดง แมนฯยู แก้ตัวสำเร็จเปิดรังเชือด ไก่เดือยทอง ทอตแนม ฮอตสเปอร์ 1-0 หลังพ่ายพลิกล็อกต่อฮัดเดอร์สฟิลด์มาก่อนหน้านี้
แมนเชสเตอร์ ยูไนเต็ด,ทอตแนม ฮอตสเปอร์,พรีเมียร์ลีก,ตะลุยฟุตบอลโลก,โต้ บ้านแหลม